A lemez összességében vegyes fogadtatásban részesültː sokan méltatták Smith énektudását, azonban mint dalszerző számos kritikát kapott. Az In the Lonely Hour világszerte nagy sikert aratott. Első helyezést ért el Ausztráliában, Írországban, Új-Zélandon, Dél-Afrikában, Svédországban és az Egyesült Királyságban is. Utóbbiban a 2014-es év második legkelendőbb albuma volt, míg az Egyesült Államokban 2015 harmadik legnépszerűbb lemeze elismerést zsebelhette be . Az 57. Grammy-gálára jelölték az év albuma és a legjobb vokális popalbum kategóriában is. A legnevesebb Grammy-díjat ugyan elvesztette, de a legjobb vokális popalbum díja az övé lett. Az albumot a 2015-ös Brit Awards-ra is jelölték az év brit albuma kategóriában, azonban Smith nem tudta megnyerni azt.